**UNIVERZITA MATEJA BELA V BANSKEJ BYSTRICI**

**PEDAGOGICKÁ FAKULTA**

 **Veľká Británia**

( seminárna práca)

**Predmet :** Porovnávacia pedagogika a predprimárne vzdelávanie vo svete

**Vyučujúci :** Dr.h.c. prof. PhDr. Beata Kosová, CSc.

**Študijný program :** Predškolská pedagogika

**Ročník :** I.

**Forma štúdia:** externá

**Banská Bystrica 2018 Bc. Eunika Boldiová**

**ÚVOD**

 Seminárna práca sa zameriava na školský systém vo Veľkej Británii. Centrum tvoria krajiny Škótsko, Wales, Severné Írsko a veľká pozornosť sa sústreďuje na Anglicko. V prvej časti sa zameriava na všeobecné teoretické pojmy , napr. čo zahŕňa pojem školské systémy vo svete alebo aj samotným vznikom britského vzdelávacieho systému. Smerom k jadru sa práca uberá na konkrétne fakty o školskom systéme, ktorý funguje v týchto krajinách. V daných odsekoch je možné zachytiť aj menšiu komparáciu v jednotlivých prvkoch v školskom systéme daných krajín. Jedna samostatná podkapitola je venovaná Anglicku, kde sú podrobnejšie rozobraté stupne škôl v danej krajine. Posledná podkapitola sa sústreďuje na predprimárne vzdelávanie, ktoré funguje vo Veľkej Británii.

**Školské systémy vo svete**

 Pod pojmom školský systém alebo školská sústava sa obvykle rozumie sústava škôl a pridružených zariadení od materských škôl až po vysoké školy, ktoré v danej krajine existujú a podľa jej zákonov zabezpečujú príslušné stupne vzdelávania. V niektorých krajinách školský systém začína až základnou ( resp. primárnou) školou, ak predškolskú výchovu zabezpečujú neškolské výchovné alebo sociálne zariadenia, ktoré nie sú štátom štátom deklarované ako oficiálna súčasť školského systému. Školský systém je súčasťou výchovno-vzdelávacieho systému ( sústavy ) v krajine. Rozdiely v školských systémov spôsobujú nasledujúce faktory:

* **historické a kultúrne tradície** krajiny – akým vývojom prešlo školstvo, kto ho budoval, či štát alebo cirkev, aké vzdelávania sa dlhodobo v krajine sledovali,
* **ekonomický rozvoj** krajiny – či je dostatok prostriedkov na rozvoj všetkých stupňov školstva, na bezplatné vzdelávanie až po vysokú školu, na subvencovanie súkromného školstva, na štipendiá a sociálne podpory, na bezplatnú dopravu do školy,
* **sociálno-politický rozvoj** krajiny – aká je alebo dlhodobo bola oficiálna školská politika, či vládnu politické strany, ktoré podporujú individuálny rozvoj jednotlivca, alebo uniformitu, aké je sociálne zloženie obyvateľstva,
* **štátne zriadenie a organizácia štátu** – či je krajina rozdelená do menších správnych celkov, federatívne usporiadaná do republík, spolkových krajín, provincií adť. , ktoré riadia školstvo a preto je v týchto celkoch rozdielne organizované, alebo je školstvo riadené centrálne, rovnako na celom území štátu,
* **národ a jazyk** – koľko národov, národností a jazykov je v štáte, či sú samostatné jazykové oblasti, či sa vyučuje vo viacerých štátnych jazykoch, či je jazyk tak obťažný,
* **postavenie cirkví v štáte** a ich vplyv na školstvo – či prevládajú školy, ktorých zriaďovateľom je cirkev, alebo sa školy členia podľa denominálneho princípu, podľa príslušnosti a cirkvi,
* **geografické ukazovatele –** najmä zemepisná poloha, ktorá ovplyvňuje napr. neskorší vstup do školy, neskorší začiatok školského roka, zameranie odborného školstva ( námorné, poľnohospodárske),
* **demografické ukazovatele –** aký je počet školopovinných detí, či je v krajine veľa riedko osídlených oblastí a tým veľa malých škôl alebo možnosť vzdelávať detí doma a iné ( Kosová, 2003).

**Vznik britského vzdelávacieho systému**

 Základnou charakteristikou politického vývoja v Británii je stabilita a kontinuita. Británia od normandského vpádu v roku 1066 viac nepoznala na svojom území nepriateľskú inváziu, teda nenastal riadny dramatickejší vonkajší zásah do rozvoja spoločnosti a štátu. Vznik a budovanie vzdelávacieho systému, tak ako aj v iných krajinách závisel od politickej situácie štátu. Už v 15. storočí sú britské dejiny poznačené udalosťou zvanou „vojna Ruţí“, kde výsledkom bol vznik parlamentu. Následne však v 16. storočí prebehla revolúcia, ktorá priniesla vznik národnej anglikánskej cirkvi a obnovenie autority trónu. Avšak postavenie panovníka sa opäť definitívne mení v 17. storočí počas anglickej občianskej vojny, kedy vzniká nové mocenské usporiadanie charakterizované kompromisom medzi korunou a parlamentom. Zatiaľ čo v Európe 18. storočie patrilo osvieteným absolutistickým panovníkom, ktorí budovali centrálne školské systémy, tak v Británii sa od začiatku 18. storočia postupne ustanovuje politický systém podobný dnešnej modernej parlamentnej demokracii. Práve politický systém výrazne odlišný od iných európskych štátov viedol zrejme k tomu, že sa Anglicko len pomaly a ťažko preorientovávalo na školstvo hradené z verejných prostriedkov. Až v 30. rokoch 19. storočia nastáva zmena konzervatívnej vlády za liberálnu a až v tejto dobe sa začínajú vynakladať prvé verejné peniaze na vzdelanie. Ale ani liberáli si po zhode s konzervatívcami nepriali zvyšovanie role štátu vo vzdelávaní.

 V roku 1870 sa ešte zatiaľ sa nechávalo na regionálne úrady, či zavedú povinnú školskú dochádzku, ale v roku 1880 bol tento krok celoštátnym. Teda od roku 1891 bolo i základné vzdelanie bezplatné. Sekundárne školstvo dostupné širším vrstvám spoločnosti sa vytvára a hľadá svoju tvár v 20. storočí, opäť neskôr ako iné európske štáty. V roku 1902 zákon položil základy systému sekundárneho školstva, keď integroval vyššie ročníky dovtedy elementárnych škôl. Vznikli tak rovnako platené Grammar schools ponúkajúce aj malú príležitosť k bezplatnému štúdiu vďaka systému štipendií. V 20. Storočí Spojene kráľovstvo Veľkej Británie vystupovalo ako najväčšia svetová veľmoc, ale druhá svetová vojna jeho postavenie dramaticky zmenila. Počas vojny sa z role veľmoci dostalo do pozície krajín bojujúcich o holé prežitie a prišlo aj o svoje kolónie. Po porážke nacistického Nemecka Anglicko dúfalo v „dividendy mieru“, ale naopak prišla studená vojna, ktorá krajinu zaťaţila ďalšími nákladmi na zbrojenie v situácii, keď zmizli prijmi z bývalých kolónií. Vzdelanie sa v tomto období začalo ponímať ako základné ľudské právo pretože cieľom bolo vytvoriť všeobecne prístupné a bezplatné vzdelávanie.

 Zodpovednosť za vzdelávanie bola rozdelená medzi vládu, miestne školské úrady a školy samotné. Základný reformný zákon tzv. Butlerov zákon, však s výnimkou náboženskej výchovy nijak neurčoval otázky obsahu a metód vzdelávania, čo ponechávalo veľký priestor pre iniciatívu učiteľov, pre vnútorné reformy školy a hľadanie vnútornej individuálnej identity. Riaditeľ a učitelia mali voľnú ruku pri rozhodovaní o tom čo budú vyučovať a ako to budú vyučovať.

 V oblasti sekundárneho školstva prišlo k systému troch typov škôl a to: Grammar schol pre najnadanejších a akademicky orientovaných dospievajúcich, Secondary technical schools pre výrazne technicky a prírodovedne orientovaných ţiakov a Secondary modern schools pre väčšinu praktických žiakov. V tejto dobe sa riešila len otázka sekundárneho školstva a tak problém stredných škôl zostal nevyriešený. V šesťdesiatych a sedemdesiatych rokoch nastala nespokojnosť so vzdelávacím systémom. Problematiku školstva otvoril v roku 1976 premiér J. Callaghan. Išlo o 2 problémy a to:

* štruktúra anglického školstva podľa neho zodpovedala potrebám trhu práce, neprispôsobila sa však globalizovanému hospodárstvu
* zavedenie reformných metód pedagogiky do základného školstva podkopávalo úroveň dosahovaných výsledkov.

 Nástup novej pravice priniesol poriadne zmeny, ktoré sa snažili vyriešiť otázku anglického školstva a anglického hospodárstva rovnakým spôsobom – širším využitím trhových mechanizmov. V školstve to však paradoxne prinieslo i niektoré centralizačné tendencie. Necelú 20. ročnú dominanciu konzervatívnej strany ukončil nástup premiéra Tonyho Blaira v roku 1997 zosobňujúceho novu ľavicu, ktorá sa zriekla tradičných socialistických koncepcií a prijala veľa z ekonomickej politiky svojich pravicových predchodcov. V tomto roku školy trpeli vážnym nedostatkom finančných zdrojov, stav školských budov sa zhoršoval a motivácia pedagógov rapídne upadala. Víťazstvom pravicovej strany ktorej slogan bol: „ vzdelanie, vzdelanie, vzdelanie“ bolo signalizované obdobie, ktoré bolo pre Anglicko jedným z najintenzívnejších reformných období.

 V priebehu prvých 9 týždňov fungovania vlády bolo prijatých 50 nových reformných opatrení. Boli zvýšené investície do vzdelávacieho systému (1,2 miliardy libier) a v rámci rekonštrukčného programu bolo zahájená výstavba školských budov, čo bolo pred rokom 1997 len snom. Zvýšili sa platy učiteľov a tak aj ich motivácia a prestíž v spoločnosti. V roku 1997 existovalo v Anglicku 1500 sekundárnych škôl. V celom vzdelávacom systéme sa zlepšila kvalita výučby a celkové vedenie škôl je hodnotené za veľmi dobré (Ježková, Dvorák, Chapman a kol. 2009).

**Školský systém – Veľká Británia**

 Zatiaľ čo v **Anglicku a Walese** je v podstate školský systém rovnaký, v **Škótsku** sú značné odlišnosti. Predškolské zariadenia realizujú výchovu detí do 5. roka ich fyzického veku. V súčasnosti asi polovica detí vo veku 3-4 navštevuje zariadenia predškolskej výchovy. Ich najčastejším typom sú materské školy, existujú však pri školách prvého stupňa i tzv. predškolské triedy a triedy pre začiatočníkov. Časť detí navštevuje formu nazývanú „skupiny detí“, v ktorých sú deti vychovávané prostredníctvom hry. Primárna škola začína dvojročným počiatočným vyučovaním, potom nasleduje jej štvorročný vyšší stupeň. Celá primárna škola má trojstupňové členenie po dvoch rokoch. Cieľom prvých dvoch rokov je realizovať počiatočné vyučovanie, na strednom stupni pretrváva hrové vyučovanie a vyšší stupeň má zabezpečiť prechod k systematickému odbornému vyučovaniu. Situácia v **Severnom Írsku** je podobná, ako v Anglicku a Walese. Štátom stanovené osnovy pre žiakov od 5 do 16 rokov sú organizované v šiestich širokých oblastiach štúdia: angličtina, matematika, prírodné vedy a technika, životné prostredie a spoločnosť, kreatívne a výrazové predmety a pre žiakov stredných škôl - štúdium jazykov.

 Ďalším stupňom vo Veľkej Británii sú sekundárne školy. V Anglicku a Walese viac ako 90% žiakov navštevuje súkromné školy. Tieto vykonávajú selekciu pri prijímaní z primárnej školy. Dávajú širokú ponuku stredoškolského vzdelávania pre všetky deti. Niektoré z nich zaškoľujú žiakov medzi 11. a 16. Rokom veku, od iných prichádzajú žiaci v 12. alebo 13. roku veku a končia v 17. alebo 18. roku veku. Menšia časť žiakov navštevuje gymnázia alebo moderné školy. Na štúdium na tieto 31 školy je žiak pripustený po úspešnom vykonaní prijímacej skúšky. Gymnázia sa orientujú najmä na prípravu na vysokoškolské štúdium. Niektoré miestne školské úrady zriaďujú technicky orientované školy, ktoré popri všeobecnom vzdelaní hlbšie pripravujú vo vybraných technických a ekonomických odboroch absolventov, ktorí sú želateľní pre hospodársku činnosť v príslušnej oblasti. Relatívne malý počet škôl orientovaných na prácu s talentovanou mládežou nepodliehajú dozoru miestnych školských úradov. Sú usmerňované školskými výbormi a finančne ich zabezpečuje priamo centrum – vláda. Všetci žiaci sekundárnej školy vo veku 16 rokov vykonávajú komplexnú skúšku. Po jej úspešnom absolvovaní dostanú osvedčenie (General Certeficate of Education). Je to tzv. prvá úroveň za ďalšie dva roky, čiže v 18. roku veku, konajú komplexnú skúšku vyššej úrovne.

 Deti s poruchami sú v podstate zaškoľované v normálnych školách. Iba v osobitných prípadoch prichádzajú do špeciálnych škôl. Časť z nich je financovaná dobrovoľnými organizáciami. Zaškolenie sa realizuje na základe konsenzu medzi školskými úradmi a rodičmi žiakov. Vo Veľkej Británii zriaďujú a financujú školy lokálne školské správy zo štátnych prostriedkov a záujmové spoločnosti, najčastejšie náboženské. Tieto sú financované tiež zo štátnych prostriedkov, ale prispievajú aj spomenuté záujmové činnosti.

 Z primárnych a sekundárnych škôl je asi 1/3 súkromných škôl. Správa každej verejne financovanej školy predpokladá existenciu školského výboru, ktorý určuje základy politiky školy, schvaľuje ciele, ktoré sa formulujú na základe rozpracovania učebných programov, spolurozhoduje o personálnych otázkach a otázkach školskej disciplíny. Aby privátne školy mohli získať charakter škôl verejne uznávaných, musia spĺňať určité kritéria. Vysokoškolské štúdium sa realizuje na univerzitách a ďalších vysokých školách, umeleckých, pedagogických, technických, poľnohospodárskych a ďalších. Existujú aj odborné vysoké školy, ktoré majú charakter nižšieho typu vysokej školy.

 Decentralizovaný systém riadenia britského školstva, ktorý sa okrem iného prejavoval v tom, že na každej škole každý učiteľ si mohol vyberať učivo podľa vlastného uváženia, sa do určitej miery obmedzil prijatím „Reformnovzdelávacieho zákona“ v roku 1988. Jeho jadro spočíva v zavedení národného programu do primárnych a sekundárnych škôl. Boli vypracované rámcové učebné programy pre všetky krajiny Veľkej Británie, ktoré sa na školách konkretizujú podľa špecifických podmienok. Od plnenia rámcového učebného programu sa očakáva uplatňovanie lepšej vyváženosti vyučovacích predmetov na školách, väčšia relevantnosť z hľadiska požiadaviek moderného sveta. Od roku 1989 rámcové curriculum obsahuje základy disciplín: angličtina, matematika, prírodné vedy, história, zemepis, technológia a dizajn, hudba, umenie, telesná výchova. Uvedené disciplíny prelínajú témy orientované na aktuálne hospodárske technické problémy. Podľa tohto zákona veľké primárne a sekundárne školy získali právnu subjektivitu, pokryli ponuku vzdelávacích možností a postupne sa realizujú početné ďalšie opatrenia, ktoré majú zabezpečiť rozvoj britského školstva ( Ježková, Dvorák, Chapman a kol. ) .

**Súkromné vzdelávanie v Británii**

Radikálnejšie reformy boli najviac pozorovateľne v prípade súkromného vzdelávania, ktoré sa začalo rozvíjať hlavne v 70. rokoch. Zasadnutie po roku 1974 varovalo učiteľov , aby čo najskôr zredukovali na minimum súkromné vzdelávanie a prípadne sa ho úplne zbavili. Aj keď túto reformu chceli uplatniť, nakoniec to systém kráľovstva neumožnil a celé rozhodovanie, kam dieťa pôjde do školy ostalo na rodičoch dieťaťa a nebolo ovplyvnené zákonom ( Ken, 2008) .

**Žiadna aktovka, žiadne známky**

 Žiaci do školy síce nosia školskú tašku, ale je to len taška na 2 knižky a 1 zošit. Do zošita sa zapisuje doma aj v škole, ako deti čítajú. Knižky – jedna je zo školskej knižnice, ktorú má dieťa požičanú na týždeň a tá druhá je podľa vlastného výberu a čitateľskej chute.V batôžteku majú deti obed. Fľašu s vodou si nenosia. Každý žiak ju má vo svojej triede. Tak isto na stolíkoch majú pastelky, zošity, ceruzky, perá. Učebnice sa používajú málo. Ak niečo treba k štúdiu, dostanú to žiaci nakopírované**.** Žiaci nemajú žiacke knižky a ani známky. Hodnotenie je slovné na konci každej práce a vyučovacej jednotky. Ak žiaci vykonajú dobrú prácu, dostanú aj nálepku na mikinu. Počas roky môžu zbierať aj body a za istý počet bodov si vybrať hračku alebo školskú pomôcku. Ďalším dôležitým bodom v hodnotení žiakov je zhromaždenie (assembly), ktoré sa konajú vo viacúčelovej hale, niekoľkokrát do týždňa. V hale sa stretnú všetky ročníky, posadia sa na zem a počúvajú riaditeľa školy alebo žiaka prezentujúceho svoju prácu. Vždy je ocenený žiak, z každej triedy, ktorý daný týždeň urobil veľký pokrok v učení, alebo sa vzorne správal. Na toto zhromaždenie sú vždy pozvaní aj rodičia úspešných žiakov ( Spačková, 2015).

 **Anglicko – školský systém**

***Školská dochádzka***

 V Spojenom kráľovstve je bezplatná a povinná pre všetky deti vo veku medzi 5 a 16 rokov. Vzdelávacie sústavy sa v Anglicku, Škótsku, Walese a Severnom Írsku navzájom líšia. Rodičia alebo opatrovníci musia zabezpečiť školskú dochádzku pre svoje deti, ktoré majú do školy chodiť načas a po celý rok. V opačnom prípade môžu byť rodičia alebo opatrovníci postihovaní. V niektorých kútoch krajiny sa ponúkajú aj bezplatné materské školy pre deti staršie ako 3 roky. Na väčšine územia Spojeného kráľovstva sa vzdelávanie rozdeľuje na dve časti, primárnu (základnú) a sekundárnu (strednú). Na niektorých miestach existuje aj systém vyšších základných škôl (“middle-school“). V Anglicku a Walese trvá primárna časť je určená pre vek od 5 do 11 rokov, v Škótsku od 5 do 12 rokov a v Severnom Írsku od 4 do 11 rokov, zatiaľ čo sekundárna časť trvá až do veku 16 rokov. V tomto veku si mladí ľudia môžu vybrať a buď školskú dochádzku ukončia alebo pokračujú ďalej až do veku 17 alebo 18 rokov.

***Základné školy***

 Školy sú zvyčajne zmiešané pre chlapcov aj dievčatá a zvyčajne sú blízko pri mieste bydliska detí. Deti sú radi v tej istej skupine a s tým istým učiteľom celý deň. Školy nabádajú rodičov v pomoci svojim deťom pri učení a hlavne s čítaním a písaním.

***Stredné školy***

 Keď deti dovŕšia vek 11 rokov (v Škótsku 12 rokov), idú na strednú školu. Zvyčajne by to mohla byť škola, ktorá je najbližšie k ich bydlisku, ale rodičia v Anglicku a Walese môžu uprednostniť inú školu. V niektorých oblastiach môže byť ťažké dostať miesto v preferovanej škole a rodičia často posielajú žiadosti do viacerých škôl, aby svojim deťom nejaké miesto predsa len zaistili. V Severnom Írsku si viaceré školy vyberajú svojich budúcich žiakov prostredníctvom testu, ktorý sa píše vo veku 11 rokov. Ak preferovaná škola má dostatok miest, dieťa sa na ňu dostane. Ak je počet miest nedostatočný, deťom škola ponúkne miesta podľa dispozícií školy o prijímaní študentov. Tieto predpisy sa v jednotlivých územiach značne líšia.

 Stredné školy sú väčšie ako základné. Väčšina z nich je pre obe pohlavia, niekde však jestvujú aj školy osobitne pre chlapcov a pre dievčatá. Informácie o školách podáva miestny úrad pre vzdelávanie . Tam sa dá zistiť, ktoré školy majú ešte voľno a ako môže ešte niekoľko detí dostať miesto, keď je voľných už len málo miest a prečo niektoré deti toto miesto nedostanú. Aj to, ako sa treba prihlásiť na strednú školu.

***Náklady***

V Spojenom kráľovstve je vzdelávanie na štátnych školách bezplatné, ale rodičia musia deťom kúpiť školské uniformy a odev na športovanie. Osobitne sa dopláca na hodiny hudby a školské výlety. Rodičia s nižšími príjmami môžu dostať finančnú výpomoc na tieto výdaje a tiež aj na školské stravovanie. Rady môžete získať na stránke miestneho úradu pre vzdelávanie local education authority alebo v poradenskej kancelárii pre obyvateľstvo Citizens Advice Bureau.

***Cirkevné a iné náboženské školy***

 Niektoré základné a stredné školy v Spojenom kráľovstve sú prepojené na anglikánsku alebo na rímsko-katolícku cirkev. Nazývajú sa náboženské školy. V niektorých miestach sú aj moslimské, židovské či sikské školy. V Severnom Írsku sa niektoré školy nazývajú Integrované školy. Niektoré školy sa orientujú na zbližovanie detí rôzneho náboženského vyznania. Informácie o náboženských školách sú dostupné na miestnom úrade pre vzdelávanie.

***Nezávislé školy***

 Nezávislé školy sú súkromné. Tieto štát neprevádzkuje a ani na ne neprispieva. Nezávislé stredné školy sa často nazývajú internátnymi strednými školami. V Spojenom kráľovstve existuje okolo 2 500 exkluzívnych internátnych škôl. Navštevuje ich asi 8% detí. V internátnych školách musia rodičia platiť všetky náklady na vzdelanie dieťaťa. Niektoré internátne školy ponúkajú aj štipendiá, ktoré vykryjú niektoré alebo aj všetky náklady na vzdelávanie.

***Učebné osnovy***

 Všetky štátne základné a stredné školy v Anglicku, Walese a Severnom Írsku dodržiavajú národné učebné osnovy. Tieto obsahujú anglický jazyk, matematiku, prírodné vedy, výtvarnú a technickú výchovu, informačné a komunikačné technológie (ICT), dejepis, zemepis, moderné cudzie jazyky, umeleckú výchovu a dizajn, telocvik (PE) a občiansku náuku. Vo Walese sa deti učia po welsky.

 Niektoré základné školy vedú celé vyučovanie vo welskom jazyku. V Škótsku sa deti učia podľa rozsiahlych osnov, ktoré predpisuje štát. Školy musia podľa zákona poskytovať aj náboženskú výchovu všetkým žiakom. Rodičia však môžu deti z tohto vyučovania odhlásiť. Hodiny náboženstva majú kresťanské základy a tiež sa učia aj o iných náboženstvách.

***Hodnotenie***

 V Anglicku sa osnovy rozdeľujú na 4 časti, nazývané “kľúčové časti” (Key Stages). Po každej časti sa dieťa podrobí skúškam. Skúšky z jednotlivých kľúčových častí (tiež sa označujú “SAT”) sa konajú vo veku 7, 11 a 14 rokov. V 16 rokoch zvyčajne absolvujú Všeobecnú skúšku zo stredoškolského vzdelania (General Certificate of Secondary Education – GCSE) vo viacerých predmetoch, hoci niektoré školy tiež ponúkajú potvrdenie o kvalifikácii. Vo veku 18 rokov tí študenti, ktorí ostali na škole, môžu dosiahnuť stupeň AGCE (čo znamená vyšší stupeň vzdelania „A“). O národných učebných osnovách sa viac dozviete tu. Vo Walese sa školy riadia welskými národnými osnovami, ale zrušili skúšky pre deti vo veku 7 a 11. Učitelia vo Walese však naďalej musia hodnotiť prospech a výsledky 7- 11 ročných detí.

 V Škótsku sa osnovy rozdeľujú na dve fázy. Prvá fáza je určená pre deti od 5 do 14 rokov. Táto fáza má 6 stupňov hodnotenia – od A do F. Počas tejto fázy sa nerobia v skupine žiadne skúšky. Učitelia skúšajú jednotlivých žiakov, keď dospejú ku koncu fázy. Mladí ľudia od 14 do 16 rokov robia štandardnú skúšku. Po dovŕšení 16. roku môžu študovať na troch úrovniach: strednej, vyššej alebo pokročilej. V Škótsku by sa zanedlho mali zaviesť jednotné osnovy pre všetkých žiakov od 3 do 18 rokov. Nazývajú sa „A Curriculum for Excellence”.

***Pomoc s angličtinou***

 Pokiaľ nie je angličtina pre vaše dieťa materinským jazykom, škola môže zariadiť jazykové doučovanie špeciálnymi učiteľmi zo školy EAL (English Additional Language) pre angličtinu ako ďalší jazyk.

***Vzdelávanie pre budúce povolanie***

 Výchovné poradenstvo dostávajú všetci žiaci od veku 14 rokov. Ďalšie rady tiež možno dostať z národnej služby pre mladých “Connextions”: telefón 080 800 13219, alebo: http://www.connexions-direct.com/ v Anglicku. Vo Walese ponúka “careers Wales” rady okolo povolania pre deti od 11 rokov . V Škótsku sa výchovné poradenstvo, služby a pomoc poskytuje deťom v ktoromkoľvek veku a fáze vzdelávania.

***Rodičia a škola***

 Mnohí rodičia sa angažujú v škole, kam chodia ich deti. Rodičia majú vyhradené miesta v správnych orgánoch školy. Tieto orgány rozhodujú o tom, ako sa bude škola uberať ďalej a o jej správe a tiež podávajú každý rok správu o činnosti školy. V Škótsku môžu byť rodičia členmi školských orgánov alebo rodičovských rád. Školy musia byť otvorené 190 dní v roku. O dátumoch vyučovacích období rozhoduje správny orgán školy alebo miestny orgán pre vzdelávanie. Deti musia školu navštevovať celý školský rok. Od rodičov alebo opatrovníkov sa očakáva, že v prípade neprítomnosti dieťaťa na vyučovaní budú školu informovať. Všetky školy požiadajú rodičov, aby podpísali so školou dohodu (home-school agreement). Je to vlastne zoznam vecí, ktoré sa zaviaže škola a rodičia či opatrovníci vykonávať, aby sa dieťaťu zabezpečilo dobré vzdelanie. Všetci rodičia dostávajú každý rok vysvedčenia o prospechu svojich detí. Majú však aj možnosť vybrať sa do školy za učiteľmi svojich detí a informovať sa o prospechu priamo u nich.

***Ďalšie vzdelávanie a vzdelávanie dospelých***

 Vo veku 16 rokov môžu žiaci buď školskú dochádzku ukončiť alebo ostať v škole ďalej a ukončiť ju skúškou „A“ (v Škótsku „vyšším stupňom“) ako prípravu na univerzitné štúdium. Niektorí mladí ľudia volia návštevu vyššej strednej školy pre ďalšie vzdelávanie (FE), aby si opravili zámky zo skúšok, alebo aby získali ďalšie schopnosti pre svoje budúce povolanie. Mnohé kurzy sú bezplatné až do veku 19 rokov. Mladí ľudia z rodín s nízkymi príjmami môžu dostať finančnú podporu na štúdium, keď končia školskú dochádzku v 16 rokoch. Táto podpora sa volá Education Maintenance Allowance (EMA).

 Školy pre ďalšie vzdelávanie tiež ponúkajú kurzy pre dospelých nad 18 rokov. Sú tam aj kurzy, pre tých, ktorí si chcú zlepšiť svoju angličtinu. Tieto kurzy sa nazývajú ESOL (English for Speakers of Other Languages). Ďalšie kurzy sú pre tých, ktorí hovoria po anglicky a ktorí si potrebujú zlepšiť svoju gramotnosť a znalosť základných počtových úkonov, a tiež pre takých, ktorí chcú získať ďalšie schopnosti pre svoje zamestnanie. Kurzy ESOL courses sú dostupné v obecných školiacich strediskách. Keďže je o ne vysoký záujem, niekedy sa môže stať, že sa dostanete na zoznam čakateľov. V Anglicku a Walese sa vyššie uvedené kurzy tiež nazývajú Skills for Life courses.

 Mnohí mladí ľudia sa vzdelávajú a učia niečomu novému alebo sa venujú koníčku a stretávajú tam nových ľudí. Vyučovanie je veľmi rozmanité, siaha od športu po hru na hudobný nástroj či výučbu cudzieho jazyka.

***Univerzitné štúdium***

 Dnes univerzitu navštevuje viac študentov ako v minulosti. Mnohí prichádzajú po ukončení stupňa A (či “vyššieho” v Škótsku) ako 18-roční, ale tiež je možné začať univerzitné štúdium neskôr. Dnes väčšina študentov v Anglicku, Walese a Severnom Írsku musí prispievať na školné a platiť si výdaje na živobytie. V Škótsku školné nejestvuje, ale po skončení štúdia na univerzite musia niekdajší študenti splácať časť nákladov na štúdium v splátkach nazývaných "endowment". Dnešné univerzitné školné môže dosahovať až £3 225 ročne, ale študenti naň nemusia prispievať vopred ani počas štúdia, ale až po ukončení štúdia. Informácie o financovaní denného štúdia pre študentov z EÚ získate tu, alebo pre úplné informácie o financovaní štúdia na univerzite navštívte stránku: http://www.direct.gov.uk/. Všeobecne platí, že študent z EÚ má právo na pôžičku aby si pokryl školné poplatky a ak žil v Británii viac ako tri roky, mal by mať právo aj na pôžičku na pomoc platenia životných a iných nákladov. Študent začne splácať student loan až po ukončení štúdia od apríla ďalšieho roku, kedy začína nový finančný rok, ale iba v prípade ak zarobí viac ako £15 000 ročne. Splácať bude 9% z toho čo zarobí nad £15 000. Príklad: ak zarobí £18 000 ročne (čo je priemer pre absolventov) bude splácať 9% z £18 000 - £15 000, čiže 9% z £3 000, čo sa rovná zhruba £5,95 za týždeň. Niektoré sociálne slabšie rodiny poberajú pomoc pri platení školného. Táto pomoc sa volá grant. Ďalšiu pomoc poskytujú tiež univerzity vo forme štipendií. Väčšina študentov dostáva nízko úrokovanú študentskú pôžičku z banky. Z tejto si platia všetky svoje životné náklady počas univerzitného štúdia. Keď študent štúdium dokončí a začne pracovať, musí túto pôžičku splatiť. Ďalšie informácie o tom, ako si podať prihlášku na univerzitu sa dajú zistiť na stránke UCAS ( Ora, 2010).

 UCAS je systém pre prijímanie na univerzity a vysoké školy. Bol vytvorený od 60 rokov so spoluprácou vysokých škôl a dnes zahrňuje skoro všetky vysokoškolské inštitúcie v Británii ( je ich okolo 300 ). UCAS registruje všetky prihlášky s príslušnými dátami uchádzačov, taktiež poskytuje aj poradenské informácie uchádzačom o tom, ako si vybrať vysokú školu. V osobnom prehlásení študenta , uchádzač uvádza, prečo sa ku štúdiu hlási, aké má záujmy, aké aktivity realizuje a iné informácie o sebe. Za služby UCAS študenti platia 12 libry. ( Prucha, 1999)

 Univerzity tu ponúkajú najvyššiu kvalitu vzdelávania. Státisíce medzinárodných študentov, ktorí prichádzajú každoročne študovať do Veľkej Británie, čo robí z tejto krajiny, hneď po USA, číslo 2 pre voľbu zahraničného štúdia. Vzdelávanie tu má stáročnú tradíciu a ponúka akademickú kvalifikáciu uznávanú a oceňovanú po celom svete. Hlavnou pýchou Cantab ako sa skrátene Cambridge hovorí je počet laureátov Nobelovej ceny s diplomom z tejto univerzity. Žiadna iná vysoká škola nevychovala 83 držiteľov tohto prestížneho ocenenia udeľovaného vedcom, spisovateľom alebo politikom. Absolventi Cambridge sa uplatňujú prakticky vo všetkých oblastiach ľudského života ( Spačková, 2015).

**Predprimárne vzdelávanie**

 Vo všetkých krajinách je základný cieľ predprimárneho vzdelávania v podstate rovnaký a to pripraviť dieťa pre život vo spoločnosti, vybaviť ich určitými poznatkami a vedomosťami pre vlastný rozvoj. Tento cieľ je deklarovaný v rôznych dokumentoch národnej politiky v niektorých krajinách priamo v kurikulárnych materiáloch určených pre predprimárne vzdelávanie. Rozdiely však spočívajú v realizácii tohto cieľa. Záleží na tom, do akej miery sa v danej krajine chápe tento cieľ ako prostriedok, ktorým sa do rozvoja dieťaťa zavádza riadené vzdelávanie so stanovenými vzdelávacími obsahmi. Vo **Veľkej Británii** sa uplatňuje: ***Školský model*** predprimárne vzdelávanie je organizované v triedach, v nich sú zaradené deti podľa vekových kategórií, podobne ako v škole ( Prucha, 1999).

 Druhý rok predprimárnej výchovy-reception class, pre deti 4-ročné, je súčasťou primárnej školy ( resp. ich tradičnou prvou časťou, -infant schol, prípadne v niektorých regiónoch „ prvou školou“ –first school ). Najnovšie sa snažia presadiť jednotný prístup, v období od narodenia až po nástupu povinnej školskej dochádzky. Pred predškolské zariadenie pre deti, ktoré dosiahli 3 roky je najčastejším označením materská škola ( nursery school), odkazuje k nurture, čo má v angličtine dvojitý význam – výživa a výchova. Súvisí to s históriou predškolskej výchovy. Priekopníčky materských ( nursery) škôl boli v Spojenom kráľovstve sestry Rachel McMillan a Margaret McMillan. Celý svoj život zasvätili starostlivosti o chudobné deti. Vychádzali z predstavy, že nestačí deťom poskytovať bezplatné vzdelanie, lebo hladné deti sa nemôžu učiť. Preto sa venovali hlavne sociálnej a zdravotnej starostlivosti a to aj po organizačnej aj po politickej stránke. V roku 2000 bol pre Anglicko vydaní rámcový dokument: Sprievodca kurikulom pre základné obdobie ( Curriculum Guidance for the Foundation Stage) a v roku 2002 sa dokonca objavil aj dokument „ Dôležité obdobie do troch rokov“ ( Birth to Tree mattters). Za veľkým zavŕšeným sa považuje vytvorenie pojmu „ základné obdobie mladšieho detstva“ ( Early Years Foundation Stage, EYFS)- integruje rámcové dokumenty pre výchovu a prácu s deťmi od 0-3 rokov a predškolské vzdelávanie vo Veľkej Británii. Podľa nového kurikula pre predprimárne vzdelávanie podľa, ktorého sa malo začať pracovať od roku 2008-2009 pred svojím uvedením do života, vyvolalo odpor zo strany súkromných škôl. Kritizované boli požiadavky, aby deti poznali písmená a ich korešpondencia medzi písmenami hláskami a pod. Stretáva sa tu tradícia osobnostného rozvoja z dôrazom na akademické učenie škole. Veľký dôraz sa kladie na bezplatné vzdelávanie a zaistenie štandardu kvality pre každého žiaka. Vo **Walse** je poskytnutá poldenná predškolská výchova detí od 3-4 rokov a celodenná výchova deťom vo veku medzi 4-5 rokom. Od roku 2005 platí pre všetky úrady povinnosť zaistiť, aby každé dieťa, ktoré dosiahlo vek 3 roky, mohlo navštevovať predškolské zariadenie. Podobne ako v Anglicku, i tu sa od roku 2008 presadzuje ucelený prístup ku vzdelaniu od 3-7 rokov pod rovnakým označením základnej fázy ( Foundation Phase). Rovnako v **Škótsku** dosiahnutím tretieho roka vzniká nárok na bezplatnú (t.j. z verejných prostriedkov hradenú) predškolskú výchovu, trvajúcu 2 roky, do nástupu do prvého ročníka primárnej školy. Základným obsahom vzdelávania v tomto období je Kurikulárni rámec pre deti od 3-5 rokov. Zodpovednosť za naplnení štandardov práce s deťmi je na Komisii pre starostlivosť ( Care Commission) ( Ježková, Dvorák, Chapman a kol. 2009 ) .

**ZÁVER**

 V danej seminárnej práci je možné všimnúť si rozdiely ale aj spoločné znaky, školského vzdelávacieho systému vo Veľkej Británii a u nás na Slovensku. Niektoré črty a znaky vnímam ako veľmi pozitívne, možno príde doba, kedy aj mi prestaneme známkovať deti a hodnotiť ich podľa toho či u nich nastal pokrok. Mazať sociálne rozdiely uniformou a vytvárať pocit hrdosti nosením loga školy, by bol veľmi dobrý posun aj v našej krajine, kde sa hrdosť a úcta k škole vytráca. V Škótsku je po dovŕšení tretieho roka nárok na bezplatnú predškolskú výchovu, čo vnímam ako veľké plus a ako víziu zavedenie daného prvku aj v našej krajine. Myslím si, že zavedenie povinnej školskej dochádzky by malo byť v našej krajine zavedené aspoň od 4 rokov, pretože ranné obdobie je najdôležitejšie v období človeka. Každé dieťa má nárok byť vzdelávané a vychovávané a každému dieťaťu by mali byť umožnené podmienky, aby jeho rozvoj osobnosti bol tým najkrajším a najväčším v rámci jeho možností a schopností.

**Bibliografické odkazy**

KOSOVÁ,B. 2003. *Primárny stupeň vzdelávania v medzinárodnom porovnávaní.* Banská Bystrica: Univerzita Mateja Bela, 2003. 100 s. ISBN: 80-8055-773-X.

KEN, J. 2008. *Education in Britain. Great Britain*. Malden : Polity, 2008. 202 s. ISBN 978-0-7456-2575-1.

JEŽKOVÁ, V.; DVOŘÁK, D.; CHAPMAN, C. a kol. 2009. *Školní vzdělávání ve Velké Británii.* Praha : Karolinum, 2009. 228 s. ISBN 978-80-246-1784-8.

PRUCHA, J. 1999. *Vzdělávání a školství ve světě* . Praha : Portál. ISBN 80-7178-290-4.

Články v elektronických časopisoch a iné príspevky:

SPAČKOVÁ, Z. 2015. *Školy v Anglicku bez známok a bez aktovky.* [online]. [cit. 2015. 16.04.] Dostupné na internete: <https://www.rodinka.sk/predskolak/skolak/skoly-v-anglicku-bez-znamok-a-bez-aktovky/> <http://www.saaic.sk/nrcg/Handbook/countries/GB/indexb.htm>.

ORA, V. 2010. *Štúdium v Anglicku - Veľkej Británii.* [online]. [cit. 2010. 11.02.] Dostupné na internete: <http://www.slovenskecentrum.sk/sk//page/5>.